Šeduvos geležinkelio stotis
55°44′18″š. pl. 23°46′40″r. ilg.﻿ / ﻿55.7383°š. pl. 23.7777°r. ilg.﻿ / 55.7383; 23.7777 Šeduvos geležinkelio stotis – geležinkelio stotis Radviliškio rajone, Šeduvos miestelyje, Radviliškio–Daugpilio geležinkelio linijoje, aptarnaujanti gretimą Šeduvos miestelį. Stotis yra tarp Linkaičių GS (12 km į vakarus) ir Labos (10 km į rytus). Stoja traukiniai Panevėžys–Mažeikiai, atvyksta krovininiai traukiniai, stotyje prasideda kelias  3406  Šeduvos g. st.–Vadaktai–Krekenava . Yra 215 m² krovinių aikštelė. Perone, prie keleivių stoties stūkso atminimo akmuo pagerbti 1941 ir 1944–1952 m. išvežtų Lietuvos tremtinių atminimą. Paminklas pastatytas 1990 m. Persitvarkymo sąjūdžio Šeduvos grupės narių, tremtinių ir politinių kalinių rūpesčiu.